kardosdrur/scandi-wiki huggingface dataset:
U2 (flertydig)

U2 har flere betydninger:

 U2 – Irsk rockband
 Lockheed U-2 – Amerikansk overvågningsfly
 U2 (Berlins undergrundsbane) – linje i Berlins U-Bahn
Della Robbia

Della Robbia var kunstnerfamilie fra Firenze, som udførte skulpturer og relieffer i keramik.

Luca della Robbia 
Luca della Robbia (1400-1482) var en vigtig skikkelse i ungrenæssancen. Han anvendte nok græske og romerske forbilleder, men hans værker var mindre dramatiske og er gennemsyrede af hans varme personlighed.

Det var Luca della Robbia, som udviklede en teknik til at male terrakottafigurer med keramikglasurer i mange farver, og han grundede et værksted, som udførte disse. Dette blev videreført af familiemedlemmer.

Andrea della Robbia 
Andrea della Robbia (1435-1525) var nevø til Luca d. R. Hans relieffer er mest holdt i hvidt og blåt i selve billedfelterne, men i de frugtranker, som indrammer billedet, bruges også gult og grønt. Hans hovedværk betragtes ofte som billedet af Bebudelsen på klosteret La Verna.

Giovanni og Girolamo della Robbia 
Giovanni (1469-1529) og Girolamo (1488-1566) var Andrea d. R.'s to sønner. De anvendte flere farver end faderen. Det kan bl.a. ses på La Verna, hvor både deres og faderens arbejder er rigt repræsenterede.

Eksterne henvisninger 

Billedhuggere fra Italien
Billedhuggerslægter
Grundfos

Grundfos er en danskejet international virksomhed, der med en andel på omkring 50% af verdensmarkedet indenfor cirkulationspumper er verdens største producent af pumper. Hovedsædet er placeret i Bjerringbro ved Viborg. Den omsætter for 29,733 mia. kr. (2021) og beskæftiger 20.154 medarbejdere over hele verden, fordelt på mere end 80 selskaber i 45 lande.

Årligt produceres over 16 mio. enheder. Virksomhedens væsentligste produktgrupper er cirkulationspumper, dykpumper og centrifugalpumper. Inden for disse produktgrupper dækker Grundfos omkring halvdelen af verdensmarkedet.

Grundfos blev grundlagt i 1945 af Poul Due Jensen under navnet Bjerringbro Pressestøberi og Maskinfabrik. I 1967 skiftede firmaet navn til Grundfos. Poul Due Jensens Fond blev etableret som selvstændig erhvervsdrivende fond i 1975, og den ejer i dag 87,6% af virksomheden, medarbejderne 1,8% og stifterens familie de resterende 10,6% af Grundfos Holdning. Fondens formål er at konsolidere og udbygge det økonomiske fundament for Grundfos-gruppens fortsatte udvikling. Fundatsen fastslår således, at fondens udbytte udelukkende må anvendes til geninvestering i Grundfos-selskaberne. Grundfos Holdning er hovedaktionær i alle Grundfos-selskaberne.

De danske selskaber i koncernen er salgsselskabet Grundfos DK A/S, produktionsvirksomheden Grundfos A/S og Grundfos GMA (Grundfos Management). Størstedelen af aktiviteterne foregår i Bjerringbro, men selskabet har også afdelinger i Aalestrup, Langå, Årslev, Brøndby og Farum.

Poul Due Jensens søn, Niels Due Jensen, overtog posten som koncernchef for Grundfos i 1978 og har siden 2003 fungeret som koncernbestyrelsesformand. Carsten Bjerg overtog jobbet som koncernchef i marts 2007, efter forgængeren Jens Jørgen Madsen, og har fungeret som sådan indtil foråret 2014. 
Fra 1. August 2014 til slutningen af 2020 var Mads Nipper koncerndirektør i Grundfos, inden han skiftede over til Ørsted. Poul Due Jensen, søn af Niels Due Jensen og barnebarn af grundlæggeren Poul Due Jensen overtog som koncerndirektør efter Mads Nipper pr. 1/1 2021.

Referencer

Kilder og eksterne henvisninger 

 Grundfos' danske hjemmeside 
 Grundfos' internationale hjemmeside

 
Etableret i 1945
Thisted Fodbold Club

Thisted Fodbold Club (eller Thisted FC, TFC) er en dansk fodboldklub fra den nordjyske by Thisted der spiller i 2. division og har hjemmebane på Sparekassen Thy Arena; bedre kendt som Lerpytter Stadion.

Thisted FC rykkede på to sæsoner (04/05 og 05/06) rykket op fra Danmarksserien til 1. division. Klubben forsatte med at rykke op og ned i nogle år, og i dag spiller TFC i 2. division.

I 2017 rykkede klubben for første gang siden 2009 op i 1. division

Klubben stiftedes den 1. januar 1989. Før den tid spillede man fodbold i Thisted Idræts Klub. Den semiprofessionelle afdeling af klubben hedder Thisted FC Elite.

Ekstern kilde/henvisning 
 Thisted FCs officielle hjemmeside

Fodboldklubber under DBU Jylland
Fodbold Club
Etableret i 1989
Sydafrikas provinser

Sydafrikas provinser deles op i 9 områder listet herunder efter numrene på kortet til højre. Provinshovedstaden er nævnt i parentes: 

 Vest-Kapprovinsen (Kapstaden)
 Nord-Kapprovinsen (Kimberley)
 Øst-Kapprovinsen (Bisho)
 KwaZulu-Natal (Pietermaritzburg)
 Fristatprovinsen (Bloemfontein)
 Nordvest (Mafikeng)
 Gauteng (Johannesburg)
 Mpumalanga (Nelspruit)
 Limpopo (Polokwane)

Efter befolkning 

Disse listes herunder efter befolkningsstørrelse (per folketælling i 2001):

Sydafrikas geografi
Aretha Franklin

Aretha Louise Franklin (født 25. marts 1942, død 16. august 2018) var en amerikansk sangerinde. Hun blev født i byen Memphis, Tennessee, USA. Hun var kendt for sin soul-stemme, og mange kaldte hende for "The Queen Of Soul".

Aretha Franklin voksede op i Detroit, hvor hendes far, C.L. Franklin, var præst i Bethel Baptist Church. Her sang Aretha i kirkekoret, og fra hun var 14, blev hun hovedsolist i faderens gospeltrup. Da Aretha blev 18, begyndte hun at synge jazz og indspillede i 1960 albummet Aretha.

Diskografi 
Studiealbums

Filmografi 
 1972: Black Rodeo (dokumentar)
 1980: The Blues Brothers (som Mrs. Murphy)
 1990: Listen Up: The Lives of Quincy Jones (dokumentar)
 1998: Blues Brothers 2000 (som Mrs. Murphy)
 2003: Tom Dowd & the Language of Music (dokumentar)
 2012: The Zen of Bennett (dokumentar)
 2013: Muscle Shoals (dokumentar)
 2018: Amazing Grace (dokumentar)
 2021: Genius (dokudrama)
 2021: Respect

Referencer

Eksterne henvisninger 

 
 

Sangere fra USA
Hollywood Walk of Fame
Soulsangere
Personer fra Memphis
Amerikanere i 1900-tallet
Amerikanere i 2000-tallet
Lund (Horsens Kommune)

Lund er en by i Østjylland med , beliggende 14 km sydøst for Brædstrup og 6 km nordvest for Horsens. Byen hører til Horsens Kommune og ligger i Region Midtjylland. Landsholdspiller i fodbold, Simon Kjær, er fra Lund.

Tidligere var Lund og Vinten to separate byer, hvor Vinten var den største, men med tiden er byerne vokset sammen til ét byområde. Lund hører til Tamdrup Sogn. Tamdrup Kirke ligger ensomt på en bakke 2 km mod sydvest og kan ses fra en stor del af Lund.

Faciliteter 
Byen har to skoler lige ved siden af hinanden: Lundskolen er en almindelig folkeskole med ca. 420 elever, fordelt på 0.-9. klassetrin, og SFO'en Kaskaden med plads til 140 børn. Lundskolen er overbygningsskole for en del af Nim Skole, hvis elever kommer til Lund fra 7. klasse. Lundagerskolen er et specialtilbud til psykisk udviklingshæmmede børn. Den har 84 elever.

Lund Børnehus er en integreret institution (vuggestue og børnehave) med plads til 124 børn. Lundhallen har opstregning til alle indendørs aktiviteter og er hjemmebane for byens idrætsforening Lund IF. Plejecenteret Tamdrup Centret er ombygget i 1988 og har 22 plejeboliger. Vinten Forsamlingshus har en stor sal på 159 m² og en lille sal på 28 m². Lund har to dagligvarebutikker.

Historie

Jernbaneknudepunkt 
I 1891 fik Lund jernbanestation på Horsens-Tørring Banen. Lund Station blev jernbaneknudepunkt i 1899 ved indvielsen af Horsens-Bryrup Jernbane, som brugte Tørringbanens spor fra Horsens til Lund, hvor den grenede fra mod Bryrup. Stationen havde 2 perronspor og et læssespor med rampe og kvægfold.

I 1929 blev Bryrupbanen forlænget til Silkeborg. Tørringbanen blev forlænget til Thyregod, fik en sidebane fra Rask Mølle til Ejstrupholm og indgik i det nye selskab Horsens Vestbaner. Driftsledelsen for Horsens Vestbaner og Bryrupbanen lå i Lund fra 1929 til 1952, hvor den flyttede tilbage til Horsens som led i sammenslutningen af de fire Horsens Privatbaner.

På Horsens Vestbaner blev persontrafikken indstillet i 1957 og godstrafikken i 1962. Horsens-Bryrup-Silkeborg Jernbane levede videre til 1968. Stationsbygningen og stationsforstanderboligen i Lund blev revet ned i 1970. Det meste af Bryrupbanens tracé blev genbrugt som cykel- og gangstien Bryrupbanestien. Den er ikke ført gennem Lund, men både øst og nordvest for byen er der stier, der følger banetracéet og fører til Bryrupbanestien hhv. øst for E45 og nord for Vintenvej.

Stationsbyen 
I 1906 beskrives Lund og Vinten således: "Lund, ved Silkeborgvejen, med Skole, Andelsmejeri, Jærnbane- og Telegrafst.; Vinten, ved Silkeborgvejen med Skole (Vinten-Enner Sk., mellem de to Byer), Forsamlingshus (opf. 1889) og Teglværk;" Målebordsbladene viser desuden et jordemoderhus i Vinten.

DSV Transport 
DSV Transport har et logistikcenter syd for Lund.

Noter

Eksterne kilder/henvisninger 

 Vigand Rasmussen: Danmarks smukkeste jernbane. Bryrup-banen 1899-1968, banebøger 2010.
 EVP (Erik V. Pedersen): HBS - Stationer. – stationsbilleder fra 1968.
 Velkommen til Lund-Vinten 
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Horsens Kommune
The Legend of Zelda (videospil)

The Legend of Zelda er et computerspil, som udkom til Nintendo Entertainment System i 1987 og til Game Boy Advance i 2004. Spillet udkom også i 2003 som en del af The Legend of Zelda: Collector's Edition til GameCube.

Spillet er det første spil i The Legend of Zelda-serien. Man spiller en dreng ved navn Link, og man skal igennem en masse dungeons (huler eller templer) for at samle alle otte Triforce stykker, som Ganon har spredt over hele landet.

Referencer

Eksterne henvisninger 
 
 Officiel hjemmeside for Zelda serien – bl.a. info, ofte stillede spørgsmål og guider 

 
Computerspil fra 1987
Nintendo-spil
NES-spil
Game Boy Advance-spil
GameCube-spil
Action-adventurespil
The Legend of Zelda: Ocarina of Time

er det femte spil i Nintendos The Legend of Zelda-serie. Det blev udgivet i Japan 21. november 1998, i USA 23. november 1998 og i Europa 18. december 1998. Det var det første spil i serien til Nintendo 64 og det første Zelda-spil i 3-D.

Inden for de første seks måneder efter dets udgivelser solgtes fem millioner kopier af Ocarina of Time, og der er solgt mere end 7,6 millioner kopier på verdensplan. Det betragtes af mange som et af de bedste spil, der er lavet. Ocarina of Time blev genudgivet i begrænsede mængder til Nintendo GameCube i 2002 i USA, hvor det blev tilbudt som incitament til forudbestilling af The Wind Waker. I Europa blev spillet imidlertid udgivet med hver eneste kopi af Wind Waker, pånær med den billigere platinversion. Denne version indeholdt også dele af en tidligere uudgivet 64DD-udvidelse kendt som Ura Zelda. Forudbestillingsbonusversionen blev kaldt Ocarina of Time Master Quest. Ocarina of Time blev senere samme år portet igen; denne gang som del af The Legend of Zelda: Collector's Edition til GameCube. Denne disk indeholdt også The Legend of Zelda: Majora's Mask, såvel som seriens første to spil (The Legend of Zelda and Zelda II: The Adventure of Link,) der oprindeligt blev lavet til 8-bit-maskinen Nintendo Entertainment System. Spillet var oprindeligt planlagt til udvidelsen Nintendo 64DD. i 2007 blev det oprindelige spil desuden udgivet til Wii-servicen "Virtual Console".

Noter og referencer

Eksterne henvisninger 
 
 Officiel hjemmeside for Zelda serien – bl.a. info, ofte stillede spørgsmål og guider 

Computerspil fra 1998
Ocarina of Time
Nintendo-spil
GameCube-spil
Nintendo 64-spil
Action-adventurespil
Virtual Console-spil til Wii
Virtual Console-spil til Wii U
The Legend of Zelda: Majora's Mask

er et konsolspil til spilkonsollen Nintendo 64. Det blev udgivet i Europa d. 17. november 2000. Der blev i løbet af spillets første uge i Japan solgt omtrent 314.000 kopier  og der blev solgt tre millioner kopier på verdensplan. Spillet udkom også i 2003 som en del af The Legend of Zelda: Collector's Edition til GameCube.

Majora's Mask er det sjette spil i The Legend of Zelda-serien og det andet med 3-D-grafik. Selvom det ikke var en så stor salgssucces som sin forgænger, The Legend of Zelda: Ocarina of Time, har Majora's Mask en bredere historie. Seriens helt, Link, befinder sig denne gang i landet Termina i stedet for Hyrule. Her har en gådefuld maskebærende dreng, der i spillene er kendt som Skull Kid, overtalt månen til at forlade sin omløbsbane og styrte ned på Termina. Spilleren gennemlever adskillige gange de samme tre dage ved hjælp af tidsrejse for at forhindre katastrofen. Majora's Mask er blevet anført som det til dato mørkeste spil i Zelda-serien, hvilket i høj grad skyldes plottet, der lagde vægt på landets apokalyptiske skæbne.

Spillet drejer sig for spillerens vedkommende primært om tredagescyklussen og brugen af adskillige masker, af hvilke nogle kræves for at fortsætte i og gennemføre spillet. Derudover benyttes en række sange til at kontrollere tidens gang samt åbne passager til de fire templer, Link må igennem. I modsætning til Ocarina of Time, kræver Majora's Mask, at man benytter Expansion Pak, der tillader, at flere figurer kan befinde sig på skærmen på samme tid, såvel som en grafikmæssig kvalitetsforøgelse. Majora's Mask blev generelt modtaget vel af kritikerne, der lagde vægt på de grafiske forbedringer og den dybere historie. Spillet har imidlertid fået ringere placeringer end Ocarina of Time på de fleste kritikeres lister over tidens bedste konsolspil, grundet de mange store spilmæssige innovationer i forgængeren.

Genudgivelse 
I februar 2015 udkom genudgivelsen The Legend of Zelda: Majora's Mask 3D for den håndholdte spillekonsol Nintendo 3DS.

Ekstern henvisning 
 Officiel hjemmeside for Zelda serien – bl.a. info, ofte stillede spørgsmål og guider

Noter 

Computerspil fra 2000
Majora's Mask
Nintendo-spil
GameCube-spil
Nintendo 64-spil
Action-adventurespil
The Legend of Zelda: The Wind Waker

, er det niende spil i Nintendos The Legend of Zelda-serie. Spillet udkom til Nintendo GameCube i Japan i 2002 og i USA og Europa i 2003. En forbedret udgave af spillet, The Legend of Zelda: The Wind Waker HD, blev udgivet til Wii U i 2013.

I dette spil styrer man en dreng ved navn Link, der er en efterkommer af helten af samme navn i Ocarina of Time til Nintendo 64. Link modtager på sin ti års fødselsdag noget grønt tøj samt et sværd og et skjold, og hans lillesøster bliver bortført af en stor fugl. Link drager nu ud for at redde hende, og i løbet af spillet modtager han mange forskellige genstande, bl.a. bue, boomerang, jernstøvler, gribesnor mm.
I modsætning til de tidligere spil i serien, hvor helten rider rundt på hesten Epona, bruger Link i dette spil en talende båd til at komme fra ø til ø. Ved hjælp af en Wind Waker, en slags musikstok, kan Link skifte vindens retning og dermed manøvrere rundt i sin sejlbåd.

Spillet gør brug af den meget omtalte cel-shading grafikstil, som er en slags blanding af håndtegninger og computeranimation. Spillet minder om en slags tegneserieverden.
Mange fans af serien har ikke været begejstrede for dette spring i forhold til de tidligere spil, og deres klager til Nintendo har delvist resulteret i The Legend of Zelda: Twilight Princess, som benytter sig af en mere realistisk grafik.

Eksterne henvisninger 
 
Officiel hjemmeside for Zelda serien – bl.a. info, ofte stillede spørgsmål og guider 

Action-adventurespil
Computerspil fra 2003
GameCube-spil
The Wind Waker
Wii U-spil
REXX

REXX (REstructured eXtended eXecutor) er et fortolket programmeringssprog som er udviklet af IBM. Det er et struktureret højniveausprog som er designet til både at være nemt at lære og nemt at læse. Der eksisterer proprietære og open source fortolkere for REXX til adskillige computerplatforme, ligesom der findes oversættere til IBM mainframes. Der findes en ANSI-standard for REXX.

Implementationer 
 BREXX af Grækeren Vassilis N. Vlachoudis.

 Regina Rexx af Anders Christensen (Norge) og Mark Hessling (Australien).

 Open Object Rexx (IBM Common Public License (CPL) v1.0.)

Eksterne henvisninger 
 BREXX
 Regina Rexx
 Open Object Rexx

Programmeringssprog
IBM
Oversætter

En oversætter er en person, der lever af at oversætte tekster fra et sprog til et andet. Den kreative proces i oversættelsen minder om forfatterens, men opgaven er naturligvis mere bunden.

En række forfattere tager oversættelsesopgaver, ofte for at supplere indtægten.

Se også 
 Translatør

Stillingsbetegnelser
Oversættelse
Niels Lan Doky

Niels Lan Doky (født 3. oktober 1963 i København) er en dansk musiker, der er medlem af The Doky Brothers sammen med sin bror Chris Minh Doky. De har sammen udgivet flere plader, men også særskilt.

Flere og flere yngre danske musikere får fodfæste på den internationale jazzscene, og Niels Lan Doky har i høj grad været mand for at vise vejen. Som søn af en vietnamesisk far og en dansk mor var han tidligt musikalsk aktiv, og fra 15 års alderen markerede han sig som jazzpianist, blandt andet i selskab med to herboende amerikanere, saxofonisten Ernie Wilkins og trompetisten Thad Jones. Sidstnævnte opmuntrede den unge pianist til at tage til USA, hvor han i årene 1981-84 studerede ved Berklee School of Music i Boston.

Herefter slog han sig ned i New York, hvor han hurtigt involverede sig på jazzscenen og spillede med en lang række af tidens fremtrædende musikere. Han begyndte også at indspille i eget navn og arbejde som producer.

Niels Lan Doky, der med sit letflydende og meget melodiske spil kontinuerligt har formået at udvikle sit kunstneriske udtryksfelt, optrådte i en periode sammen med sin lillebror, bassisten Chris Minh Doky, men i de senere år har han stået for egne – ofte koncept-prægede – produktioner, blandt andet "Asian Session", der opstod efter hans første besøg i Vietnam. Endvidere har han arbejdet en del med den canadiske sanger Gino Vannelli og andre vokalsolister samt med sin Trio Montmartre.

Niels Lan Doky, der i 1989 slog sig ned i Paris, er fortsat ganske synlig i Danmark, hvor han i 2002 sammen med koreografen Birgitte Bauer-Nilsen skabte danseforestillingen "Sommerfuglen" og i 2003 fik plads i Fagudvalget for musik under Kulturministeriets nye Kunstråd. Vendte 2010 hjem til Danmark hvor han var musikchef for det genåbnede Montmarte fra 2010 til 2011.

Diskografi 
 Manhattan Portrait  (1993)
 Doky Brothers (1996)
 Asian Session (1999)
 Haitek Haiku (2001)
 Spain (2002)
 Return to Denmark (2010)
 Scandinavian Standards (2013)

Hædersbevisninger 
 2010: Ridderkorset af Dannebrogordenen

Referencer

Eksterne henvisninger 

Niels Lan Doky på DRs musikleksikon

Personer fra København
Fra DR's Musikleksikon
Jazzmusikere fra Danmark
Riddere af Dannebrog
Danskere i 1900-tallet
Danskere i 2000-tallet
Personer i Kraks Blå Bog
Modtagere af Ben Webster Prisen
NeoOffice

NeoOffice er en kontorpakke til Mac OS X. Det indeholder tekstbehandling, regneark, præsentation og tegneprogram. Programmet bygger direkte på OpenOffice.org og er ligeledes udgivet under GPL-licensen.

Programmet kan anvendes som et alternativ til Microsoft Office til Mac.

Henvisninger 
NeoOffice – programmets hjemmeside.

Frie kontorpakker
Tekst-relaterede programmer til OS X
École Polytechnique

École Polytechnique, flere uddannelsesinstitutioner med samme navn:

École Nationale Polytechnique d'Alger (ENP) – Algier
École Nationale Supérieure Polytechnique de Yaoundé (ENSPY) – Cameroun
École polytechnique de Montréal – Canada
École Polytechnique (Frankrig) – Frankrig
École polytechnique féminine (EPF) – Frankrig
École polytechnique fédérale de Lausanne (EPFL) – Schweiz
École polytechnique fédérale de Zurich (ETHZ) – Schweiz
École polytechnique de Tunisie (EPT) – Tunis
Tommestok

Tommestokken (arkaisk lukkealen eller alenstok) er den almindeligste betegnelse for en sammenfoldelige målestok, som mange håndværkere har i tommestoklommen – den smalle og aflange lomme på højre side af buksebenet. I dag er der ikke altid angivet tommer på den – kun centimeter og millimeter. Det rigtige navn for en "tommestok" uden tommeinddeling, men med centimeter og millimeter inddeling er derfor en  meterstok. 
En tommestok er ikke et helt præcist måleinstrument. Længden varierer på fabriksnye eksemplarer, og med alderen bliver de endnu mere unøjagtige; men til mål af ikke afgørende betydning – hvor tolerancen spænder fra få millimeter til flere centimeter er den god og gavnlig.

Nogle tommestokke er forsynet med tværstreger, så de kan foldes og danne en retvinklet trekant. 

Svenske Hultafors® fremstiller en tommestok, Contact meter, der har centimeter på "forsiden". Det betyder, at stokkens andet og følgende led hviler helt udstrakt tæt på underlaget og målangivelserne læses retvendt, hvor der på traditionelle tommestokke gælder det samme forhold, når tommerne vender opad.

Denne contact meter er ikke udbredt – slet ikke blandt håndværkere, men kan måske være til hjælp for hobbyfolk.

Andre målestokke 

Stangmålet er en specielt fremstillet målestok, stokkemål, der enten har den aktuelle længde, eller med forskellige længder afsat, enten med streger eller indhak. Modulstangen er et stangmål. Almindeligvis anvendes dog tilfældige lægte(stumpe)r eller småpinde.

Stokkemålet er et stangmål, der bruges til overføring af bestemte faste mål til flere emner. Til indvendige mål kan der evt. anvendes to stokke (lister) af passende længde, som så lægges med et overlæg. Det kan evt. bruges til måling af diagonaler, hvor man vil sikre sig, at vinklerne er rette. Har man ikke et Talmeter® til sin rådighed eller en tommestok med forskydelig tunge, er stokkemålet en udmærket og præcis løsning.

Talmeter® er et båndmål, også kaldt mærkelære, af svensk fabrikat, på enten to eller tre m, forsynet med tre ridsespidser, den ene i endekrogen ved 0, den anden ved husets forkant og den tredje i enden af en 10 cm lang tunge, der kan foldes ud og forlænge båndet med præcis 10 cm. Måleskalaen er indrettet med afmærkning for udvendige mål (fra 0 til forkant af hus) – sorte tal, og for indvendige (fra 0 – bagende af tunge) – røde tal. Derudover er talmeteret indrettet til beregning af diameter ved hjælp af en simpel omregning af omkredsen.

Talmeter er særdeles velegnet til indvendige mål, da båndet er låst fast i den valgte position, så det er muligt at overføre samme mål til mange forskellige emner.

Andre måder at måle på 

En Træskos længde

Et meget omtrentligt mål, vistnok mest brugt af smede. Så vidt vides var det gartner Kaj Askholm, der engang kom med ordet.
Bødkere har behov for at kontrollere rumfang. Dertil bruges ifølge Dialektforskningsinstituttet ved Københavns Universitet et visér. Ordet er fra et ubekendt sted i Jylland.

Kilder/referencer

Ekstern henvisning 
 http://www.baskholm.dk/haandbog/haandbog.html 

Måleinstrumenter
Everman Alone

Everman Alone er et platform-skydespil udviklet af Menther Development.

I spillet er man helt alene mod alverdens monstre. Ved at skyde dem optjener man penge, som kan bruges på kraftigere våben og nye avancerede værktøjer.

Se også 
 Everman Alone 2

Referencer 

Computerspil fra 2006
Platformspil
Windows-spil
Nitrogentriiodid

Nitrogentriiodid (kemisk formel NI3) er et primært brisant sprængstof. Stoffet anses for at være et af de mest følsomme sprængstoffer. En flue der lander på det er i stand til at detonere stoffet.

Den største produktion af stoffet sker hos private, der er sprængstofsentusiaster. De laver omkring et gram ad gangen og detonerer det så med en fjer.

Nitrogentriiodid laves ud af iod-krystaller og salmiakspiritus. Ved sammenblanding kommer et bundfald af nitrogentriiodid. Det filtreres fra og overhældes med etanol (husholdningssprit) for at vaske salmiakspiritusrester ud af stoffet. Stoffet lægges typisk til tørre på stedet hvor det skal detoneres, da det stort set er umuligt at transportere stoffet i tør tilstand uden en detonation er til følge.

Nedbrydningen af NI3 foregår således:

2 NI3 (s) → N2 (g) + 3 I2 (g) (−290 kJ/mol)

Men når det er tørt sker det således:

8 NI3 · NH3 → 5 N2 + 6 NH4I + 9 I2

Disse eksplosioner efterlader orange/lilla misfarvninger, hvilket kan fjernes med natrium thiosulfat, eller bare at lade ioden fordampe med tid.

Små mængder nitrogentriiodid bliver nogen gange fremstillet for at vise gymnasieelever kemisk videnskab.

Eksterne henvisninger 

Kvælstofforbindelser
Eksplosive kemikalier